# data[].attributes.headline
ชาวเน็ตร้อง ม.ดัง เลิกทรมานสัตว์ ตัดอวัยวะลูกลิงไปทดลองทีละชิ้น

# data[].attributes.subject
ชาวเน็ตร้อง ม.ดัง เลิกทรมานสัตว์ ตัดอวัยวะลูกลิงไปทดลองทีละชิ้น

# data[].attributes.body
ทั้งนี้เนื้อหาของการรณรงค์เล่าถึงขั้นตอนการทำวิจัย เช่น มอมยาแม่ลิงที่เพิ่งจะคลอดลูกเพื่อแยกลูกลิงไปทำการทดลอง จับลูกลิงขังร่วมกรงกับงูเพื่อสังเกตพฤติกรรม หรือตัดชิ้นส่วนในร่างกายมาวิเคราะห์ และลูกลิงในห้องแลปนี้จะถูกฆ่าเมื่อหมดประโยชน์ ไม่มีตัวไหนที่มีอายุเกิน 2 ขวบ

นอกจากนี้ มีผู้ที่อ้างว่าเป็นศิษย์เก่าคณะแพทยศาสตร์ มหาวิทยาลัยวิสคอนซิน แมดิสัน ออกมาเผยแพร่เรื่องราวความโหดร้าย  มีการระบุรายละเอียดดังนี้

‘ในฐานะศิษย์เก่าคณะแพทยศาสตร์ มหาวิทยาลัยวิสคอนซิน แมดิสัน ดิฉันรู้สึกแย่มากๆ ที่ได้รู้ว่าที่มหาวิทยาลัยมีการทดลองวิจัยอันโหดรัาย โดยมีเหยื่อ ลูกลิงตัวเล็กๆ เป็นเหยื่อที่น่าสงสาร

การทดลองดำเนินการโดย ดร.เน็ต คาร์ลิง ขั้นตอนจะเริ่มต้นจากการมอมยาแม่ลิงหลังคลอดลูก เพื่อลักเอาลูกลิงตาดำๆ ที่เพิ่งลืมตาดูโลกออกจากอกแม่มากักบริเวณให้อยู่ตามลำพัง

ในการทดลอง พวกมันจะถูกกระตุ้นด้วยสิ่งเร้าต่างๆ เพื่อวัดความกลัว ความวิตกกังวัล เช่น จับลูกลิงขังให้อยู่กับงู ตัดชิ้นส่วนจากร่างกายมาตรวจสอบในแลป สแกนคลื่นความเครียดในสมอง หลังจากผ่านการทดลองด้วยวิธีต่างๆ เรียบร้อยแล้ว พวกมันก็จะถูกฆ่า ….ซึ่งส่วนใหญ่แล้วลูกลิงที่ถูกจับมาอยู่ที่นี่ จะมีชีวิตรอดไม่เกินอายุ 2 ขวบ

ในอดีต มหาวิทยาลัยวิสคอนซินฯ ก็เคยมีประวัติฉาวเมื่อ แฮรี่ ฮาโลว เป็นผู้ริเริ่มการทดลองกับสัตว์เลี้ยงลูกด้วยนม โดยการแยกตัวแม่ออกจากลูกตั้งแต่ตัวลูกยังเป็นทารกแรกเกิด จนมาถึงการทดลองในครั้งนี้ มันไม่มีอะไรดีเลย …ลูกลิงจะอยู่ในภาวะช็อก พวกมันจะหดตัวคุดคู้อยู่ในกรง บางตัวกอดตัวเองเอาไว้แน่น เขย่ากรง โยกและกระแทกร่างกายตัวเองไปมาจนอวัยวะในร่างกายพิกลพิการ ใช้งานไม่ได้

วิธีการทดลองแบบนี้มันมากเกินไป และก็ผิดศีลธรรม ดิฉันไม่อยากจะเชื่อเลยว่ามหาวิทยาลัยชื่อของผู้เจริญแล้ว จะอนุญาตให้มีการศึกษาวิจัยที่ใช้วิธีที่ป่าเถื่อนและโหดร้ายเป็นที่สุดอย่างนี้ ความจริงแล้วมหาวิทยาลัยวิสคอนซินฯ ไม่จำเป็นต้องใช้วิธีการทรมานสัตว์อย่างนี้เลยเพื่อหาคำตอบเกี่ยวกับความผิดปกติทางความคิด เพราะมันยังมีอีกหลายหลายวิธีให้เลือก โดยที่ไม่ต้องมีสัตว์ตัวไหนต้องเสียเลือดเนื้อ

มีนักวิจัยได้เคยสรุปไว้ว่า วิธีการแยกแม่ออกจากลูกถือเป็นการทดลองวิจัยที่ “สิ้นคิด โหดร้ายและล้าหลัง” เอามากๆ

นอกจากนี้ มีแหล่งข่าวบอกว่าผู้ทำวิจัยจงใจตัดชื่อคณะกรรมการวิจัยด้านจริยธรรมหลายคนที่ไม่สนับสนุนงานวิจัยของตน – นี่เป็นเรื่องที่ไม่ถูกต้อง และผิดกฎหมายอีกด้วย! หน่วยงานกองทุนปกป้องสัตว์อย่าง The Animal Legal Defense Fund (ALDF) จึงได้ขอเรียกร้องให้กระทรวงเกษตรฯ ของสหรัฐ ลงมาตรวจสอบเรื่องนี้

ดิฉันในฐานะอดีตบุคลากรและผู้ตรวจสอบของมหาวิทยาลัยมิชิแกน ดิฉันเคยทำวิจัยโดยใช้ทุนสาธารณะ ดิฉันเข้าใจดีว่างานวิจัยแต่ละชิ้นจะต้องเป็นไปตามข้อกำหนดกฎระเบียบบางอย่างของรัฐ แต่การทดลองวิจัยของมหาวิทยาลัยวิสคอนซินฯ ไม่ได้เป็นไปตามกฎระเบียบเลย

โปรดช่วยกันประนามการกระทำในครั้งนี้ และร่วมลงชื่อให้มหาวิทยาลัยวิสคอนซินฯ ยกเลิกการทำทารุณกับลูกลิง’

cr. Dr. Ruth Decker  http://news.mthai.com/world-news/474761.html

# data[].attributes.headline
แฉห้องแล็บอังกฤษ ทารุณกระต่ายนับร้อย!!

# data[].attributes.subject
แฉห้องแล็บอังกฤษ ทารุณกระต่ายนับร้อย!!

# data[].attributes.body
สำนักข่าวซันเดย์ มิลเรอร์ เปิดเผยถึง การสืบสวนลับขององค์กรต่อต้านการทารุณกรรมสัตว์ ว่ามีห้องทดลองแห่งหนึ่งในประเทศอังกฤษ ได้ทำการทารุณกรรมสัตว์อย่างโหดร้าย โดยนำกระต่ายจำนวนมากมาทำการทดลองทางวิทยาศาสตร์

เกี่ยวกับเรื่องนี้ องค์กรต่อต้านการทารุณสัตว์ หรือ BUAV  ได้เปิดเผยว่า  พวกเขาใช้เวลา 8 เดือน ในการสืบสวนเกี่ยวกับการทรมานกระต่ายที่ห้องทดลองวิคแฮม ในฮัมพ์เชียร์ ประเทศอังกฤษ  โดยมีกระต่ายเป็นจำนวนกว่า 100 ตัว ถูกนำมาใช้ในการวิจัยเพื่อทดสอบผลข้างเคียงของยาปฏิชีวนะ

ซึ่งการทดลองนั้นก็จะมีการจะฉีดสารเคมีที่บริเวณหูของกระต่าย บางครั้งทำให้หูของกระต่ายอักเสบ กระต่ายบางตัวก็มีน้ำตาไหลออกมาหลังจากโดนฉีดสารเคมี แถมกระต่ายเหล่านี้ ยังถูกปล่อยให้อดอาหาร อดน้ำนานถึง 30 ชั่วโมง อีกทั้งยังถูกจับขังไว้ในกล่องขนาดเล็กให้หัวโผล่ออกมาได้เท่านั้น กระต่ายบางตัวต้องทรมานจนตาย ส่วนบางตัวที่ยังไม่ตายก็จะถูกนำมาทดลองเรื่อย ๆ  จนกว่าพวกมันจะตาย ซึ่งใช้เวลานานนับเดือนเลยทีเดียว

จากการกระทำเช่นนี้นับได้ว่าเป็นการทำลายธรรมชาติของสัตว์ ซึ่งโดยปกติแล้ว กระต่ายเป็นสัตว์ที่ชอบอยู่รวมกันเป็นฝูง และเป็นสัตว์ที่กระตือรือร้น อยากรู้อยากเห็น แต่หลังจากการนำกระต่ายเหล่านี้ไปทดลองแล้ว สังเกตได้ว่ากระต่ายเหล่านี้มีอาการผิดปกติ เช่น การเคลื่อนไหวเร็วผิดปกติ และการกัดซี่ลูกกรง

นอกจากนี้ ทางองค์กรต่อต้านการทารุณสัตว์ ยังกล่าวยืนยันอีกด้วยว่า การทดลองหลาย ๆ ครั้ง ทางห้องทดลองกระทำไปโดยที่ไม่ได้รับอนุญาตตามที่กฎหมายนานาชาติได้ระบุไว้ ดังนั้นจึงมีการวิพากษ์วิจารณ์ห้องทดลองแห่งนี้อย่างกว้างขวาง ซึ่งทำให้ทางเจ้าหน้าที่ของห้องทดลองวิคแฮมต้องทบทวนความจำเป็นของงานวิจัยบางประเภท พร้อมทั้งพิจารณาลดจำนวนการใช้สารเคมีในการทดสอบกับกระต่าย และ องค์กรต่อต้านการทารุณสัตว์ ยังกล่าวทิ้งท้ายว่า มาตรการที่สำคัญที่สุดสำหรับเราก็คือการที่สัตว์ทุกตัวในห้องทดลองมีสุขภาพที่แข็งแรง

# data[].attributes.headline
นักวิทยาศาสตร์โคลนนิ่งเกาหลีอัปยศแห่งเอเชีย 

# data[].attributes.subject
นักวิทยาศาสตร์โคลนนิ่งเกาหลีอัปยศแห่งเอเชีย 

# data[].attributes.body
ฮวง วู-ซุค (Hwang Woo-Suk) เป็นนักวิทยาศาสตร์เกาหลีใต้ ที่เคยเป็นความหวังและดาวดวงเด่นสดใสที่สุดของเอเชียในโลกวิทยาศาสตร์ เกี่ยวกับการทำโคลนนิงและการวิจัยทางด้านสเต็มเซลล์ (Stem Cell) กล่าวได้ว่า ช่วงปี 2004-2005 ไม่มีนักวิทยาศาสตร์ทางด้านโคลนนิงและสเต็มเซลล์คนใดในโลกจะเด่นดังเท่า ฮวง วู-ซุค จนกระทั่งนิตยสาร Time ในฉบับปี 2005 ยกย่องเขาเป็นหนึ่งใน “People Who Mattered 2004” (“บุคคลที่สำคัญแห่งปี 2004”)
ฮวง วู-ซุค เริ่มมีชื่อเสียงในเกาหลีใต้เมื่อปี 1999 จากการประกาศความสำเร็จของการทำโคลนนิงวัวได้สำเร็จเป็นรายที่ 5 ของโลก หลังจากนั้น ก็มีผลงานเป็นข่าวเด่นดังต่อเนื่องในเกาหลีใต้และต่อมาในโลก โดยผลงานเด่นที่สุดของเขา คือ รายงานการวิจัย 2 ชิ้น ตีพิมพ์ในวารสาร Science ฉบับวันที่ 12 มี.ค. 2004 และฉบับวันที่ 17 มิ.ย. 2005 ความสำเร็จของการสร้างสเต็มเซลล์ของมนุษย์โดยวิธีการโคลนนิง

เงินทุนสนับสนุน ชื่อเสียง เกียรตินิยมการยกย่องโดยวงการวิทยาศาสตร์โลก และโดยเฉพาะอย่างยิ่ง รัฐบาลและประชาชนเกาหลีใต้ เขาได้รับการยกย่องเป็นสุดยอดนักวิทยาศาสตร์และวีรบุรุษเกาหลีใต้

ทว่า ในที่สุด ความจริงก็ปรากฏผลงานโด่งดังส่วนใหญ่ของเขา ถูกจับได้ว่าเป็นผลงานลวงโลก มีการใช้ข้อมูลเท็จกระบวนการวิจัยที่ไม่สามารถยืนยัน (ทำซ้ำ) ได้โดยนักวิทยาศาสตร์คนอื่น เป็นการผิดร้ายแรงทั้งจรรยาบรรณการวิจัยทางด้านวิทยาศาสตร์และกฎหมายของเกาหลีใต้เกี่ยวกับการทำโคลนนิงมนุษย์

ตั้งแต่เดือน พ.ค. 2006 ฮวง วู-ซุค ถูกจับในข้อหาการหลอกลวงทางด้านวิทยาศาสตร์ เพื่อให้ได้ชื่อเสียง ทรัพย์สินและความผิดกฎหมายชีวจริยธรรม (Bioethics) ซึ่งมีโทษจำคุกถึง 10 ปี สำหรับข้อหาการหลอกลวง และ 3 ปี สำหรับความผิดด้านชีวจริยธรรม เขาถูกไล่ออกจากตำแหน่งในมหาวิทยาลัยแห่งชาติโซล (วันที่ 20 มี.ค. ค.ศ.2006) ถูกอายัดและสอบสวนเงินทุนการวิจัย ถูกถอนใบอนุญาตการวิจัยในเกาหลีใต้ ฯลฯ

การกระทำของฮวง วู-ซุค มิใช่จะเป็นเฉพาะตัวเขาเท่านั้น ที่กำลังถูกลงโทษ ความเสียหายรุนแรงที่สุด คือ ความน่าเชื่อถือจากการวิจัยทางด้านวิทยาศาสตร์ของเอเชียทั้งหมดด้วย เพราะในช่วงที่ฮวง วู-ซุค กำลังเด่นดัง แม้แต่วงการวิทยาศาสตร์ในโลกตะวันตก ก็ยอมรับในความเป็นผู้นำของนักวิทยาศาสตร์เอเชียต่อวงการวิทยาศาสตร์โลกด้วย

แต่มาบัดนี้ นักวิทยาศาสตร์เอเชียก็ต้องทำงานกันหนักขึ้น ถูกตรวจสอบเข้มข้นขึ้น ในการสร้างผลงานวิทยาศาสตร์ระดับโลก

# data[].attributes.headline
จริยธรรมทางวิทยาศาสตร์ คืออะไร

# data[].attributes.subject
จริยธรรมทางวิทยาศาสตร์ คืออะไร